משה מרום

משה מרום (נולד ב-1 בינואר 1949) הוא קצין חיל הים במיל' בדרגת תת-אלוף. זכה פעמיים בפרס מפקד חיל הים לחשיבה יוצרת. בתפקידו האחרון בשירות שימש כנספח צה"ל הראשון בסין. באזרחות סייע בפיתוח עסקי ושיתוף פעולה טכנולוגי בין חברות הייטק ישראליות לסיניות והקים את אוניברסיטת גואנגדונג-טכניון, המיזם המשותף לטכניון ולאוניברסיטת שנטאו שבסין.

==משפחה ועלייה==
משה (ססיל) מרום נולד בעיר צ'ינגדאו בסין לאריק (אריך), יהודי יליד גרמניה, ולו צה (ששינתה את שמה בהמשך ללאה), ילידת סין שגדלה בבית בודהיסטי ובהמשך המירה את דתה לנצרות. אביו של מרום שהתגורר מאז גיל 18 מחוץ לגרמניה ניסה לחזור לגרמניה בשנת 1935, אך נעצר על ידי גסטאפו, שוחרר בתנאי שיעזוב את גרמניה ויצא מגרמניה הנאצית אל המדינה היחידה שהסכימה לתת לו אשרת כניסה, סין, וכך פגש שם את האם.

בשנת 1952, שלוש שנים אחרי עליית הקומוניסטים לשלטון, סגרו הרשויות את הבר שניהל האב אריק בעיר צ'ינגדאו, ובשנת 1955 יצאה משפחת מרום באונייה בריטית להונג קונג, שם עברו לאונייה איטלקית שנסעה דרך תעלת סואץ לג'נובה. משם יצאו באונייה ישראלית והגיעו ביולי 1955 לחיפה.

לאחר שהות של כחודש במרכז הקליטה "שער העלייה" בחיפה, שם נולד בן הזקונים אליעזר מרום, התיישבה משפחת מרום עם שבעת ילדיה במושב העולים שדה אליעזר בגליל העליון.

==לימודים==
ב-1963 החל משה את לימודיו בבית הספר לקציני ים עכו אותם סיים בשנת 1967 במגמת המכונאות הימית.
<gallery>
File:MosheMarom17.jpg|קדט משה מרום בסיום מחזור י"ב מכונה בבית הספר לקציני ים עכו 1967.

</gallery>

==קריירה צבאית==
מרום התגייס לצה"ל בשנת 1967 אחרי שסיים את בית הספר לקציני ים עכו ושירת בחיל הים. ב-1970 התגייס לצבא הקבע ושירת במספן מודיעין של החייל. ב-1975 נשלח ללימודי הנדסת אלקטרוניקה בטכניון אותם סיים ב-1979. ב-1981 מונה לקצין אלקטרוניקה של בסיס חיפה, ב-1984 מונה לרע"ן אמל"ח אויב במחלקת מחקר של מספן מודיעין בדרגת סא"ל. ב-1987 נשלח ללימודי תואר שני בארצות הברית אותם סיים בהצטיינות והמשיך לתואר שלישי. משה סיים את לימודיו ב-1990 שזיכו אותו בתואר שני בהנדסת אלקטרוניקה ותואר שלישי באוקיינוגרפיה פיזיקלית. ב-1991 מונה לרמ"ח אלקטרוניקה ושילובים בדרגת אלוף-משנה במנהלת פרויקטים להב דולפין שניהלה את - בניית צוללות הדולפין בגרמניה, ספינות סער 5 בארצות הברית ופיתוח מערכות הלחימה של כלי השייט בארץ.
<gallery>
File:MMaromBahad1-1971.jpg|צוער משה מרום בקורס קצינים בסיסי 1971.
File:MmaromArdka1973.jpg|משה מרום על סיפון טרפדת מצרית מסדרת קומסומולץ (K-123) שלל בעדביה 1973.
File:MaromLtCmdr 21.9.79.jpg|משה מרום מקבל דרגת רס"ן ממפקד חיל הים 21 בספטמבר 1979.
File:IaariMaromChinee1991.jpg|תא"ל ידידיה יערי, משה מרום ואלי מרום 1991.
</gallery>
===נספח בסין===
בשנת 1993 נשלח מרום להיות נספח צה"ל הראשון של ישראל בסין. בתפקיד זה קודם לדרגת תא"ל. בתקופת כהונתו כנספח, שנמשכה עד שנת 1997 מוסדו קשרים צבאיים ראשונים עם הצבא העממי הסיני, ביקרו בסין ראש הממשלה ושר הביטחון יצחק רבין והרמטכ"לים אהוד ברק ואמנון ליפקין-שחק ועוד משלחות רבות מהתעשיות הביטחוניות בישראל.

===גלריה===
<gallery>
File:MosheMarom1.jpg|ביקור רשמי ממלכתי ראשון של ראש ממשלת ישראל יצחק רבין בסין, מרום מלווה את הביקור ב, 1993.
File:MosheMarom15.jpg|עם הרמטכ"ל אהוד ברק והאח אל"ם אלי מרום בטקס הענקת דרגת תא״ל למשה מרום 30 ביולי 1994.
קובץ:MosheMarom9.jpg|תא"ל מרום כנספח צה"ל בביג'ינג, 1994.
File:MosheMarom20.jpg|עם ע' ראש אג"מ האלוף דגן בעת ביקור בחיל השריון הסיני 1995.
File:MosheMarom2.jpg|מרום כנספח צבאי בכיכר טיין-אן-מן בייג'ינג, עם אלוף (מיל') משה קפלינסקי,1995.
File:MosheMarom24.jpg|עם עוזר ראש אג"מ האלוף איתן בן אליהו ו אביהו דיסטלמן בפגישה עם ה הסיני 1995.
File:MosheMarom3.jpg|מרום בעת ביקור נספחים בצבא העממי הסיני, 1996.
File:MosheMarom21.jpg|עם יועץ רוה"מ לטרור מאיר דגן בסין 1996.
File:ShchakMaromKaplinskyChina1996.jpg|מרום מארח את הרמטכ"ל אמנון ליפקין שחק בסין, 1996.
File:MosheMarom25.jpg|עם סגן ושר החקלאות רפאל איתן בעת ביקור בסין 1997.
File:MosheMarom19.jpg|שר הביטחון יצחק מרדכי פוגש את ראש אגף הלוגיסטיקה של הצבא העממי הסיני יחד עם ראש האלוף עמי סגיס 1997.
File:MosheMarom4.jpg|מרום בפגישה עם הרמטכ"ל רב-אלוף אמנון שחק, 1998.
</gallery>

==קריירה אזרחית==
ב-1998 לאחר שהשתחרר מצה"ל החל מרום לעבוד בחברת סאיטקס ומונה לדירקטור לפיתוח עסקי באסיה עם פוקוס על סין. נחתמו הסכמי שיתוף פעולה עם חברות מובילות בתחום הדפוס הדיגיטלי בסין.

בשנת 2003 מונה מרום למנהל פיתוח הנדסי במחלקת המו"פ של חברת קריאו שרכשה את סאיטקס ולימים קודאק שרכשה את 'קריאו', תפקיד אותו מילא עד סוף 2011. היה אחראי לפיתוח וייצור של מערכת לפיתוח גלופות הדמיה דיגיטליות במפעל בסין שהיה ראשון מסוג זה בחברה. מערכת זו השלימה את מערכת הקדם דפוס הדיגיטלי של קודאק. על פרויקט זה זכה מרום לציון לשבח ממנכ"ל קודאק העולמית. בתקופת עבודתו זו היה מרום שותף לתשעה פטנטים חדשים שנרשמו בארצות הברית.

בסוף 2013 קיבל מרום על עצמו את פרויקט הקמת טכניון בגואנגדונג בדרום סין. בנוסף לאחריות על בניית הקמפוס היה מרום אחראי גם לגיוס והקמת הארגון האדמיניסטרטיבי של האוניברסיטה. מרום היה המנכ"ל וסגן נשיאה הראשון של טכניון גואנגדונג, תפקיד אותו מילא עד סוף 2017.

מחקר מדעי - בנוסף לתפקידיו בתעשייה עסק מרום במחקר באוניברסיטת תל אביב בנושא ניתוח שבלים של כלי שיט בהדמיות מכ"ם מִפְתָּח סינתטי מוטס או מלווין. המחקר מומן על ידי מפא"ת משרד הביטחון. ממצאים מהמחקר פורסמו בעיתונים מדעיים חשובים.
<gallery>
File:MosheMarom16.jpg|עם נשיא המדינה עזר ויצמן בעת ביקורו בסין 26 באפריל 1999.
קובץ:MosheMarom5.jpg|ביקור רשמי של יו"ר קונגרס העם וראש ממשלת סין לשעבר לי פנג ומנכ"ל סאיטקס יואב שלוש, 1999 במשרדי סאיטקס בהרצליה.
קובץ:MosheMarom6.jpg|עם הארכיטקטים לבניית קמפוס טכניון גואנגדונג, 2015.
File:MosheMarom13.jpg|עם נשיא המדינה לשעבר שמעון פרס והמיליארדר לי קאשינג בטקס הנחת אבן הפינה לאוניברסיטה טכניון גואנגדונג בעיר שנטואו סין 16 דצמ' 2015.
File:MosheMarom14.jpg|ערב דיאלוג תרבותי באוניברסיטת שנטואו בו הצגתי את הייחודיות של העם היהודי הנבחר עם דיקן הפקולטה לאומנות פרופסור WANG שנת 2016.
קובץ:MosheMarom7.jpg|עם מושל גואנגדונג מה שינג רוי (באנגלית: Ma Xingrui) בעת ביקורו בקמפוס החדש של טכניון גואנגדונג, 2017.
File:MosheMarom11.jpg|עם סגן מושל מחוז גואנגדונג CHEN LIANGXIAN בכנס כלכלי בגני התערוכה בת"א 7 ביוני 2017.
File:MosheMarom12.jpg|עם יוסי ורדי מחלוצי ההי טק הישראלי באותו כנס 7 ביוני 2017.
File:MosheMarom10.jpg|עם יזמים בשנג'ן 2018.
</gallery>

==התנדבויות==
* בשנת 1997 בחופשת השחרור שלו התנדב מרום לשרת במוצב בדרום לבנון כחייל פשוט.
* בשנת 2002 התנדב מרום לשרת בשטחי יש"ע במיזם של "מילואים בקו התפר" לאזרחים שפרשו משירות מילואים.
* בשנים 2008–2019 התנדב מרום למילואים במחלקת במספן הים כדי ליזום פיתוח מערכת מתקדמת, תומכת לחימה. פיתוח שזיכה אותו בפרס מח"י לחשיבה יוצרת. התנדבות זו נמשכת עד ימים אלה.

==השכלה ושפות==
בנוסף לעברית, מרום דובר אנגלית וסינית מנדרינית.
מרום למד במוסדות השכלה גבוהה מחזיק בתארים הבאים:
* תואר ראשון בהנדסת אלקטרוניקה הטכניון - מכון טכנולוגי לישראל שנת 1979.
* תואר שני בהצטיינות בהנדסת אלקטרוניקה מ-Naval Postgraduate School מונטריי קליפורניה.
* תואר שלישי באוקיינוגרפיה פיזיקלית מ-Naval Postgraduate School מונטריי קליפורניה.

==פרסים והישגים==
* פרס לחשיבה יוצרת 1994 על פיתוח אמצעים בתחום הלוחמה האלקטרונית.
* ציון לשבח ממנכ"ל קודאק העולמית על פיתוח מערכת בתחום הקדם דפוס הדיגיטלי
* פרס לחשיבה יוצרת 2018 על פיתוח מערכת תומכת לחימה.
* מרום הוגדר ל'עמית כבוד' של הטכניון – מכון טכנולוגי לישראל, בשנת 2018, על הקמת טכניון גואנגדונג בסין.
<gallery>
File:MosheMarom8.jpg|עם נשיא הטכניון פרץ לביא בעת קבלת התואר עמית כבוד של הטכניון - מכון טכנולוגי לישראל 2018.
</gallery>

==משפחה==
מרום נישא לרונית ממשפחת פליס אותה פגש בקריית שמונה שם שירתה ביחידת המורות של צה"ל. לזוג נולדו שני ילדים מיכל ואוהד. 
מיכל עוסקת בפיתוח הדרכה בחברת אמדוקס. ואוהד מרום עוסק בפיתוח עסקי בין סין לישראל בעולם הסטארטאפים. 
בשנת 2003 התגרש מרום, ובשנת 2005 נישא בשנית לדינה ממשפחת ששון העוסקת בגמולוגיה בבורסת היהלומים ברמת גן. למרום יש 4 נכדים, זהר, אלה, יאיר ושקד.
<gallery>
File:MosheMarom22.jpg|עם הבת מיכל מרום 1993.
File:MosheMarom23.jpg|עם הבן אוהד מרום 2013.
</gallery>

==פרסומים ==
בתקופת עבודת הדוקטורט החל מרום בכתיבת מאמרים בג'ורנלים מדעיים:
<div style="direction: ltr;">
* A. Zapolski, M. Marom, G. Zilman (2015), On detectability of a ship’s Kelvin wake in simulated SAR images of the sea surface. IEEE Transactions on Geoscience and Remote Sensing, Vol. 53, No.
* G. Zilman, A. Zapolski, M. Marom (2004), The Speed and beam of a ship from its wake SAR images. IEEE Transactions on Geoscience and Remote Sensing, Vol. 42, No. 10
* L. Shemer, M. Marom and D. Markman (1993), Estimates of currents in the nearshore region using Interferometric Synthetic Aperture Radar. Journal of Geophysical Res., Vol. 98, 7001-7010.
* L. Shemer, M. Marom (1993), Estimates of ocean coherence time by an Interferometric SAR. Int. J. Remote Sensing, Vol. 14, No 16, 3012 -2029.
* L. Shemer, M. Marom and D. Markman (1992), Measurements of currents in the nearshore region of Monterey bay using INSAR. Proceedings of IGARSS ’92, Clear Lake, Texas, U.S.A.
* M. Marom, L. Shemer and E.B. Thornton (1991), Energy density directional spectra of nearshore wavefields measured by Interferometric Synthetic Aperture Radar. Journal of Geophysical Res., Vol. 96, No. 22, 125-22, 134.
* M. Marom and L. Shemer (1991), Estimation of ocean wave energy density using Interferometric SAR. Proceedings of IGARSS ’91, Espoo, Finland, 2025.
* L. Shemer and M. Marom (1991), Application of the Interferometric SAR to estimation of the ocean scene coherence time.Proceedings of IGARSS ’91, Espoo, Finland, 2025.
9. M. Marom, R.M. Goldstein, E.B. Thornton, L. Shemer (1990), Remote sensing of ocean wave spectra by Interferometric Synthetic Aperture Radar. Nature, 345, 793-795
</div>
===מאמרים===
* מה חדש בציי לוב איראן ברית המועצות וצרפת ירחון חיל הים לנוער 'עלי ים', יוני 1974.
* טיל ים ים אקסוסט ירחון חיל הים לנוער 'עלי ים', יולי 1974.

==קריאה נוספת==
* יואב לימור חופשת השחרור של תת-אלוף, מעריב 16 בדצמבר 1997.
* עמית נבון הגנרל הסיני של צה"ל, מעריב 10 ביולי 1998.
<div style="direction: ltr;">
* Ms. Yao Yao, Guangdong Technion released the 2017 admission information, China Sauthern Daily, May, 03, 2020
Link: https://www.gtiit.edu.cn/viewNews_217.aspx
</div>

==קישורים חיצוניים==

* 
* [https://www.technion.ac.il/2014/05/תאל-מיל-דר-משה-מרום-מנהל-פרוייקט-הטכ/ תא"ל (מיל.) ד"ר משה מרום – מנהל פרויקט הטכניון בסין] אתר הטכניון.
* [https://www.technion.ac.il/en/2015/02/deepening-ties/ Strengthening Ties in China] אתר הטכניון,3 בפברואר 2015.
* [https://www.youtube.com/watch?v=ZkBJgdlOuhc&feature=youtu.be ביקור במוזיאון הקהילה היהודית בשנגחאי] מאי 2015.
* [https://www.technion.ac.il/en/2018/06/honorary-fellowships-2018/ Honorary Fellowships 2018] אתר הטכניון 13 ביוני 2018.

==ביאורים==

==הערות שוליים==

קטגוריה:בוגרי בית הספר לקציני ים עכו
קטגוריה:בוגרי הטכניון - מכון טכנולוגי לישראל
קטגוריה:נספחים צבאיים ישראלים בסין
קטגוריה:חיילי חיל הים במלחמת יום הכיפורים
קטגוריה:תתי-אלופים בחיל הים
קטגוריה:ישראלים שנולדו ב-1949
קטגוריה:שדה אליעזר: אישים